Lorena (regija)
Lorena (francuski: Lorraine; njemački: Lothringen) jedna je od 26 francuskih regija. Obuhvata četiri departmana: Meurthe-et-Moselle, Meuse, Moselle i Vosges, koji sadrže 2.337 općina. Administrativno, u njoj se nalaze dva veća grada: Metz, sjedište regionalne prefekture i Nancy. Ime Lorraine je izvedeno od nekadašnjeg srednjovjekovnog kraljevstva Lotharingije, koja je dobila ime po Lotharu I, unuku Karla Velikog, prvom kralju kraljevine Lotharingije. Pojam regije Lorene se može sagledati iz dva aspekta, jedan kao kulturni, regionalni i historijski identitet, a drugi kao administrativno politička regija današnje Republike Francuske, čije su granice određene nakon brojnih historijskih događaja. Gotovo polovina francusko-njemačke granice nalazi se u Lorraine, a ona graniči i sa Belgijom i Luksemburgom (koji je danas nezavisna država, bivša Gornja Lorraine u kojem se i danas zvanično govori varijanta lorenskog historijskog frankonskog jezika: lorensko-frankonski).